Flutningaskip sem átti að koma að Straumsvíkurhöfn í gærkvöldi seinkar um tæpan sólarhring vegna veðurs . Búist er við að lestun hefjist síðdegis eða í fyrramálið , að sögn Gylfa Ingvarssonar , talsmanns starfsmanna álversins . Stjórnendur sem hafa séð um útskipun á meðan hafnarverkamenn eru í verkfalli fá því frí í dag . „ Það er áætlað að skipið komi um klukkan sex í dag en það fer eftir veðri . Losun hefst svo væntanlega í kvöld eða á morgun , “ segir Gylfi . Hann segir stöðuna í kjaraviðræðunum enn óbreytta en ríkissáttasemjari hefur boðað deiluaðila til formlegs fundar klukkan 17 í dag . „ Þessi fundur var í raun bara boðaður út af tímamörkum , en það á að funda á tveggja vikna fresti , “ segir hann . Aðspurður segist Gylfi ekki eiga von á árangursríkum fundi . „ Það hefur ekkert komið fram þannig að menn séu að færast nær hvor öðrum . Það eru einhverjar þreifingar en það kemur bara í ljós hvort eitthvað gerist “ Athugið .